Wol her kint ir helfēt ſingē
Wol her kint ir helfēt ſingē·
lobē des ſvͤſſen meien w̾dekeit·
ſine kraft ſiht man vf dꝛingē·
gegen d̾ ſūnē dur die bǒme bꝛeit·
alle wolgemv̊tē leien·
die geſâhen einē meien·
nie mit rich̾ varwe baſ bekleit·

Wol den kleinē vogellinē·
wol d̾ heide wol den liehtē tagē·
die ſvln vns ze froͤidē ſchinē·
man ſiht blv̊mē vf d̾ heide wagē·
rôſen hant niht grôſſer noͤte·
ſi ſtant in ir beſten roͤte·
als es gruͤnē hage ſol behagen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse